FC St. Pauli
FC St. Pauli (täisnimega Fußball-Club St Pauli von 1910 e.V.) on Saksamaa jalgpalliklubi. Klubi mängib Saksamaa jalgpalli esiliigas 2. Bundesliga. FC St. Pauli on osa suuremast spordiklubist, kus tegeldakse veel paljude spordialadega. Klubi loodi 1910. aastal Hamburgis St. Pauli linnaosas. Saksamaa kõrgliigas mängis St. Pauli viimati hooajal 2010/11. St. Pauli linnarivaal on Hamburger SV. Kahe klubi vaheline rivaliteet on tuntud nime all Hamburger Stadtderby. Klubi kodustaadion on Millerntor-Stadion, mis mahutab 29 546 pealtvaatajat. St. Pauli on tuntud vasakpoolsust toetava fännikogukonna poolest.